**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 575/2017**

**ΑΔΑ:** 6Ρ2ΑΩΨΑ-7Ρ0



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 50ο/2017 Της 13Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Συμπλήρωση της αρ. 525/2017 Α.Ο.Ε.** (**Έγκριση πρακτικού οριστικής κατακύρωσης για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό ) Δήμου Αρταίων) ’’**

Στην Άρτα, σήμερα, 13-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **42786/09-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Λιλής Γεώργιος**  **6.Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 2ο τακτικό για την επόμενη συνεδρίαση.

Ο κ. Πρόεδρος εισηγούμενος το **3ο** έκτακτο: **Συμπλήρωση της αρ. 525/2017 Α.Ο.Ε.** (**Έγκριση πρακτικού οριστικής κατακύρωσης για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό ) Δήμου Αρταίων)** έθεσε υπόψη της Επιτροπής το από 13-11-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 13 Νοεμβρίου 2017 ημέρα Δευτέρα, συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως πρόεδρο, κα. Ρίζου Ευαγγελία και κ. Γιαμούρη Ευάγγελο (αντικαταστάτη του κ. Κεφάλα Κύρκου ο οποίος απουσίαζε λόγω αναρρωτικής άδειας) ως μέλη, για να προβεί ***στην εξέταση του αρ. 42488/7-11-2017 εγγράφου που κατατέθηκε από τον κ.Ρεντινιώτη Μιχαήλ ο οποίος κατακυρώθηκε ως οριστικός μειοδότης με την αρ. 525/2017 απόφαση της Οικονομικής Επιτροπής για το τμήμα 3 «Προμήθεια μεταχειρισμένου φορτηγού υπηρεσίας πρασίνου»***  του διαγωνισμού με αρ. πρωτ. διακήρυξης 17367/18-5-2017, «Προμήθεια οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό) Δήμου Αρταίων», έναντι συνολικού ποσού 35.450,00 € χωρίς ΦΠΑ .

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 17367/18-5-2017 Διακήρυξη του διαγωνισμού
4. Το από 5-7-2017 πρακτικό Ι της Επιτροπής
5. Την αρ. 394/2017 απόφαση της Οικονομικής Επιτροπής περί εγκρίσεως του πρακτικού Ι
6. Το αρ.28989/26-07-2017 έγγραφο για το άνοιγμα των οικονομικών προσφορών
7. Την μοναδική συμμετοχή στον διαγωνισμό στο τμήμα 3
8. Το από 28-7-2017 πρακτικό αποσφράγισης των οικονομικών προσφορών
9. Την αρ.426/31-7-2017 απόφαση της Οικονομικής Επιτροπής περί εγκρίσεως του πρακτικού αποσφράγισης των οικονομικών προσφορών
10. Το από 11-9-2017 έγγραφό μας για κατάθεση δικαιολογητικών κατακύρωσης
11. Το αρ. 35819/20-9-2017 έγγραφο περί προσκόμισης των δικαιολογητικών κατακύρωσης
12. Την αρ. 525/2017 απόφαση της Οικονομικής Επιτροπής περί οριστικής κατακύρωσης διαγωνισμού
13. Την αρ. 39946/18-10-2017 πρόσκληση υπογραφής σύμβασης
14. Το από 6-11-2017 (αρ.πρωτ.Δήμου 42488/7-11-2017) έγγραφο του κ.Ρεντινιώτη Μιχαήλ, οριστικού μειοδότη της προμήθειας του γερανοφόρου οχήματος

η Επιτροπή προχώρησε στην εξέταση του αρ. 14 εγγράφου του οριστικού αναδόχου, στο οποίο αναφέρεται ότι ο Δήμος Αρταίων δεν διευκρίνησε ποιον συγκεκριμένο τύπο γερανού επιθυμεί να προμηθευτεί από τον ανάδοχο.

Στην τεχνική προσφορά του αναδόχου αναφερόταν ότι … «Ο Δήμος θα έχει τη δυνατότητα να επιλέξει τη μάρκα του γερανού ανάμεσα στα εξής εργοστάσια κατασκευής γερανών : MEILLER, PALFINGER,FASSI, KRAN MTK, HIAB», και σύμφωνα μ’αυτό η Επιτροπή δεν εξειδίκευσε τη μάρκα δεδομένου ότι όλοι οι τύποι είχαν τις ίδιες τεχνικές προδιαγραφές και δεν προκύπτει καμία διαφοροποίηση στην τελική τιμή.

Κατόπιν όμως του αιτήματος του αναδόχου και λαμβάνοντας υπόψη τα αναφερόμενα στην παρ. 3 του άρθρου 106, η Επιτροπή προτείνει την αναμόρφωση του αποτελέσματος της διαδικασίας ανάθεσης με συμπλήρωση στην απόφαση 525/2017 της Οικονομικής Επιτροπής, του πλήρους τύπου του γερανοφόρου οχήματος που κατακυρώνεται ο οποίος είναι «Προμήθεια γερανοφόρου φορτηγού, Μάρκα οχήματος MERCEDES BENZ, τύπος ATEGO 1528 , μάρκα γερανού PALFINGER.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 13-11-2017 Πρακτικό της Επιτροπής Διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 13-11-2017 πρακτικό συνοπτικού διαγωνισμού που αφορά **Συμπλήρωση της αρ. 525/2017 Α.Ο.Ε.** (**Έγκριση πρακτικού οριστικής κατακύρωσης για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα και γερανοφόρο φορτηγό ) Δήμου Αρταίων)** με την οποία κατακυρώθηκε η προμήθεια στον οριστικό μειοδότη του διαγωνισμού **Ρεντινιώτη Μιχαήλ** συμπληρώνοντας τη ως κατωτέρω: ***ΠΡΟΜΗΘΕΙ*Α ΓΕΡΑΝΟΦΟΡΟΥ ΜΕΤΑΧΕΙΡΙΣΜΕΝΟΥ ΦΟΡΤΗΓΟΥ ΥΠΗΡΕΣΙΑΣ ΠΡΑΣΙΝΟΥ ΤΜΗΜΑ 3,** Μάρκα οχήματος MERCEDES BENZ, τύπος ATEGO 1528 , μάρκα γερανού PALFINGER. αντί του ποσού των 35.450,00€ χωρίς τον ΦΠΑ 24%

**Β.** Κατά τα λοιπά ισχύει η αρ. 525/2017 Απόφασή της

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 575/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*