**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 576/2017**

**ΑΔΑ:** 71ΒΑΩΨΑ-Χ87



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 50ο/2017 Της 13Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Ορισμός δικηγόρου για σύνταξη γνωμοδότηση* *σχετικά με διέλευση οπτικών ινών σταθερής και κινητής τηλεφωνίας από Δημοτικούς Δρόμους* ’’**

Στην Άρτα, σήμερα, 13-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **42786/09-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Λιλής Γεώργιος**  **6.Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 2ο τακτικό για την επόμενη συνεδρίαση.

Ο κ. Πρόεδρος εισηγούμενος το 4ο έκτακτο Θέμα*:* ***Ορισμός δικηγόρου για σύνταξη γνωμοδότηση* σχετικά με διέλευση οπτικών ινών σταθερής και κινητής τηλεφωνίας από Δημοτικούς Δρόμους.** Είπε: Όπως γνωρίζετε οι Δήμοι είναι αρμόδιοι για χορήγηση δικαιωμάτων διέλευσης δικτύου οπτικών ινών σταθερής και κινητής τηλεφωνίας από Δημοτικούς Δρόμους. Λόγω του μικρού πλάτους εκσκαφής οι τομές δεν αποκαθίστανται επιτυχώς, αλλά και επαναλαμβάνονται από παρόχους σε διαφορετικά χρονικά διαστήματα με αποτέλεσμα να δημιουργούνται λακκούβες που καθιστούν προβληματική την διέλευση πεζών, δικύκλων και οχημάτων.

Παρακαλούμε όπως ορίσετε δικηγόρο για να γνωμοδοτήσει για την εν λόγω υπόθεση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει τον κ. Σκανδάλη Δημήτριο δικηγόρο Άρτας, δικηγόρο του Δήμου, προκειμένου να γνωμοδοτήσει σχετικά με τις ενέργειες στις οποίες θα πρέπει να προβεί ο Δήμος μας για το πρόβλημα κακοτεχνιών που δημιουργείται στους δημοτικούς δρόμους από την εκσκαφή τους από διαφορετικούς κάθε φορά παρόχους για διέλευση δικτύου οπτικών ινών.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 576/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

*Γεώργιος Κ. Ντεκουμές*