**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 584/2017**

**ΑΔΑ:** ΨΓΣΩΩΨΑ-6ΝΞ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 50ο/2017 Της 13Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού διενέργειας διαγωνισμού για την προμήθεια: Προμήθεια δοχείων απορριμμάτων ’’**

Στην Άρτα, σήμερα, 13-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **42786/09-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Λιλής Γεώργιος**  **6.Ζέρβας Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 5 ) έκτακτα θέμα και να αναβληθεί το 2ο τακτικό για την επόμενη συνεδρίαση.

Ο κ. Πρόεδρος εισηγούμενος το **8ο** τακτικό **Έγκριση πρακτικού διενέργειας διαγωνισμού για την προμήθεια: Προμήθεια δοχείων απορριμμάτων** έθεσε υπόψη της Επιτροπής το από 01-11-2017 πρακτικό της Επιτροπής διαγωνισμού το οποίο έχει ως εξής:

Στην Άρτα και στην αίθουσα συνεδριάσεων του Δημοτικού Συμβουλίου σήμερα, την **1η Νοεμβρίου 2017**, ημέρα **Τετάρτη** και ώρα **10:00**, συνήλθε σε δημόσια συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (μέλος)

3) Ζάγκλη Αθανάσιο (αναπληρωματικό μέλος)

για να προβεί στην αποσφράγιση και τον έλεγχο των προσφορών βάσει της **40354/20.10.2017** Διακήρυξης του Δήμου Αρταίων για τη διενέργεια συνοπτικού μειοδοτικού διαγωνισμού με σφραγισμένες προσφορές για την **Προμήθεια Δοχείων Απορριμμάτων**, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή), συνολικής προϋπολογισθείσας αξίας **9.969,60 €,** συμπεριλαμβανομένου του ΦΠΑ.

Μετά τη λήξη της προθεσμίας κατάθεσης των προσφορών (ώρα 10:30 π.μ.), ο Πρόεδρος επικοινώνησε αμέσως με το πρωτόκολλο της υπηρεσίας, διαπίστωσε ότι δεν εκκρεμεί η διαδικασία παραλαβής άλλης προσφοράς για το διαγωνισμό, δήλωσε ότι δεν μπορεί να υποβληθεί πλέον άλλη προσφορά και κήρυξε την έναρξη της δημόσιας αποσφράγισης των κάτωθι εμπρόθεσμων υποβληθεισών προσφορών:

|  |  |  |  |
| --- | --- | --- | --- |
| **Α/Α** | **ΕΠΙΧΕΙΡΗΣΗ** | **ΑΡ. ΠΡΩΤ. ΠΡΟΣΦΟΡΑΣ** | **ΔΙΕΥΘΥΝΣΗ** |
| 1. | ΒΙΟΤΕΧΝΙΑ ΕΠΕΞΕΡΓΑΣΙΑΣ ΕΜΠΟΡΙΑΣ ΜΕΤΑΛΛΩΝ (Β.Ε.Ε.Μ.) – ΙΩΣΗΦΙΔΗΣ ΔΗΜ. ΘΕΟΦΑΝΗΣ | 41607/31.10.2017 | Σταδίου 147 – Σαραβάλι, Πάτρα |
| 2. | ΧΡΗΣΤΟΣ Γ. ΧΡΙΣΤΑΚΗΣ – ΕΜΠΟΡΙΟ ΜΕΤΑΛΛΙΚΩΝ ΕΞΑΡΤΗΜΑΤΩΝ / ΕΜΠΟΡΙΟ ΜΑΤΑΛΛΙΚΩΝ-ΠΛΑΣΤΙΚΩΝ ΚΑΔΩΝ & ΠΑΡΟΧΗ ΥΠΗΡΕΣΙΩΝ | 41720/01.11.2017 | ΒΙ.ΠΕ Ιωαννίνων |

Η διενέργεια της αποσφράγισης των προσφορών και ο έλεγχος των δικαιολογητικών έγινε παρουσία του υποψήφιου προμηθευτή κ. Χρήστου Γ. Χριστάκη που παρευρέθη αυτοπροσώπως στη συνεδρίαση**.**

**Διενέργεια Διαγωνισμού & έλεγχος των δικαιολογητικών των προσφορών:**

Η επιτροπή εξέτασε τα εξωτερικά στοιχεία των φακέλων (σφράγιση, πληρότητα αναγραφόμενων στοιχείων επί των φακέλων ως αυτά περιγράφονται στο άρθρο 2.4 της Διακήρυξης του Δήμου Αρταίων), ανέγραψε επί των φακέλων προσφορών τον αύξοντα αριθμό τους και τους μονόγραψε, αποσφράγισε τους φακέλους και έλεγξε, μονόγραψε και αποσφράγισε τους υποφακέλους ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ και ΤΕΧΝΙΚΗ ΠΡΟΣΦΟΡΑ, κατέγραψε τα δικαιολογητικά συμμετοχής και έλεγξε αν περιέχουν τα οριζόμενα στα άρθρα 2.2.5, 2.4.3, 2.4.4 και 2.4.6 της ως άνω Διακήρυξης και τα δικαιολογητικά της τεχνικής προσφοράς αν περιείχαν τα οριζόμενα στο άρθρο 94 παρ. 4 του ν. 4412/2016, τα οποία επίσης μονογράφησαν από όλα τα μέλη ανά φύλλο και η επιτροπή ανακοίνωσε τα επιμέρους στοιχεία τους όπως φαίνεται στον παρακάτω πίνακα:

|  |  |  |  |
| --- | --- | --- | --- |
| **ΠΙΝΑΚΑΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ ΣΤΟ ΣΥΝΟΠΤΙΚΟ ΜΕΙΟΔΟΤΙΚΟ ΔΙΑΓΩΝΙΣΜΟ ΓΙΑ ΤΗΝ ΠΡΟΜΗΘΕΙΑ ΔΟΧΕΙΩΝ ΑΠΟΡΡΙΜΜΑΤΩΝ ΔΗΜΟΥ ΑΡΤΑΙΩΝ ΕΤΟΥΣ 2017**  **(ΧΥΤΟΣΙΔΗΡΟΙ ΑΠΟΡΡΙΜΜΑΤΟΔΕΚΤΕΣ ΔΑΠΕΔΟΥ 75 lt)** | | | |
| **1.** | **ΙΩΣΗΦΙΔΗΣ ΔΗΜ. ΘΕΟΦΑΝΗΣ**  **ΒΙΟΤΕΧΝΙΑ ΕΠΕΞΕΡΓΑΣΙΑΣ ΕΜΠΟΡΙΑΣ ΜΕΤΑΛΛΩΝ**  **(Β.Ε.Ε.Μ.)**  **-**  **ΠΡΟΣΦΟΡΑ ΜΕ ΑΡ. ΠΡΩΤ. 41607/31.10.2017** | | |
|  | **Α.ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** | | **ΠΑΡΑΤΗΡΗΣΕΙΣ** |
|  | ΤΕΥΔ | ΝΑΙ |  |
|  | Εξουσιοδότηση εκπροσώπησης | ΟΧΙ | Δεν παρέστη εκπρόσωπος |
|  |  |  |  |
|  | **Β. ΤΕΧΝΙΚΗ ΠΡΟΣΦΟΡΑ** |  |  |
|  | Αίτηση υποβολής προσφοράς στο διαγωνισμό | ΝΑΙ |  |
|  | Δήλωση του διαγωνιζομένου ότι έχει λάβει γνώση των όρων της διακήρυξης και των τεχνικών προδιαγραφών και τους αποδέχεται χωρίς καμία επιφύλαξη. | ΝΑΙ |  |
|  | Αναλυτική δήλωση για τη συμμόρφωση ή απόκλιση των προσφερομένων ειδών με τις τεχνικές προδιαγραφές της διακήρυξης | ΝΑΙ | Δηλώνεται πλήρης συμμόρφωση |
|  | Υπεύθυνη Δήλωση του διαγωνιζομένου που να δηλώνεται το εργοστάσιο κατασκευής και ο τόπος εγκατάστασής του . | ΝΑΙ |  |
|  | **Εφόσον** μεσολαβούν για την παραγωγή του τελικού προϊόντος διάφορες φάσεις βιομηχανοποίησης θα δηλώνεται το κατά περίπτωση εργοστάσιο και ο τόπος εγκατάστασης. | ΟΧΙ | Δεν συντρέχει |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο επισυνάπτεται υπεύθυνη δήλωση του νομίμου εκπροσώπου του εργοστασίου στο οποίο θα κατασκευασθούν τα υλικά που θα αποδέχεται την εκτέλεση της προμήθειας σε περίπτωση κατακύρωσης στον διαγωνιζόμενο υπέρ του οποίου εκδίδει την υπεύθυνη δήλωση | ΟΧΙ | Δεν συντρέχει |
|  | Υπεύθυνη Δήλωση του διαγωνιζομένου για την προμήθεια ανταλλακτικών στο Δήμο και την αντιμετώπιση των αναγκών service για τουλάχιστον 10 έτη. | ΝΑΙ |  |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να συναφθεί και υπεύθυνη δήλωση του νομίμου εκπροσώπου του εργοστασίου κατασκευής στην οποία να δηλώνει ότι θα καλύψει τον Δήμο με ανταλλακτικά τουλάχιστον για 10 έτη ακόμα και απευθείας αν αυτί κριθεί σκόπιμο από το Δήμο | ΟΧΙ | Δεν συντρέχει |
|  | Πιστοποίηση προμηθευτή κατά ISO 9001 (Διαχείριση Ποιότητας) | ΝΑΙ |  |
|  | Πιστοποίηση προμηθευτή κατά ISO 14001 (Περιβαλλοντικής Διαχείρισης) | ΝΑΙ |  |
|  | Πιστοποίηση προμηθευτή OHSAS 18001 (Υγείας και Ασφάλειας στο εργοστάσιο) | ΝΑΙ | Δεν απαιτείται (επιπλέον πιστοποιητικό) |
|  | Υπεύθυνη Δήλωση του διαγωνιζομένου για το χρόνο παράδοσης που με ποινή αποκλεισμού δεν μπορεί να είναι μεγαλύτερος των 60 ημερών και για τον παρεχόμενο χρόνο εγγύησης καλής ποιότητας τουλάχιστον 4 ετών | ΝΑΙ |  |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να συναφθεί και υπεύθυνη δήλωση του νομίμου εκπροσώπου του εργοστασίου κατασκευής στην οποία να δηλώνει ότι αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο μέσα στον αναφερόμενο στην προσφορά χρόνο παράδοσης και με την ανωτέρω εγγύηση καλής ποιότητας | ΟΧΙ | Δεν συντρέχει |
|  | Προσκόμιση εντελώς όμοιου δείγματος επί αποδείξει μέχρι 3 ημέρες πριν από την ημέρα διενέργειας του διαγωνισμού | ΝΑΙ |  |
|  | Ενδεικτικά προσπέκτους ή πίνακες με τα τεχνικά χαρακτηριστικά των δοχείων απορριμμάτων | ΝΑΙ |  |
|  | Πίνακας με το τεχνικό προσωπικό ή τεχνικούς φορείς, ιδίως τους υπευθύνους. | ΝΑΙ |  |
|  | Πίνακας με τον τεχνικό εξοπλισμό για την εξασφάλιση σωστής φόρτωσης του υλικού | ΝΑΙ | Αναγράφεται στο ΤΕΥΔ |
|  | Δήλωση δέσμευσης ισχύος της προσφοράς για διάστημα 3 μηνών από την επόμενη της ημέρας του διαγωνισμού | ΝΑΙ |  |
|  | Υπεύθυνη Δήλωση περί ενημερότητας ως προς τις υποχρεώσεις σε εισφορές κοινωνικής ασφάλισης (κύριας και επικουρικής) και φορολογικές υποχρεώσεις κατά την ημερομηνία διενέργειας του διαγωνισμού | ΝΑΙ | Δεν απαιτείται – δηλώνεται στο ΤΕΥΔ |
|  | Υπεύθυνη Δήλωση ότι δεν έχει αθετήσει τις υποχρεώσεις της παρ. 2 του άρθρου 18 του ν.4412/2016 | ΝΑΙ | Δεν απαιτείται – δηλώνεται στο ΤΕΥΔ |
|  | Υπεύθυνη Δήλωση ότι δεν έχει εκδοθεί σε βάρος του ποινή αποκλεισμού σύμφωνα με την υπουργική απόφαση του άρθρου 74 του ν.4412/2016 | ΝΑΙ | Δεν απαιτείται – δηλώνεται στο ΤΕΥΔ |
| **2.** | **ΧΡΗΣΤΟΣ Γ. ΧΡΙΣΤΑΚΗΣ**  **ΕΜΠΟΡΙΟ ΜΕΤΑΛΛΙΚΩΝ ΕΞΑΡΤΗΜΑΤΩΝ**  **ΕΜΠΟΡΙΟ ΜΕΤΑΛΛΙΚΩΝ – ΠΛΑΣΤΙΚΩΝ ΚΑΔΩΝ & ΠΑΡΟΧΗ ΥΠΗΡΕΣΙΩΝ**  **-**  **ΠΡΟΣΦΟΡΑ ΜΕ ΑΡ. ΠΡΩΤ. 41720/01.11.2017** | | |
|  | **Α.ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** | | **ΠΑΡΑΤΗΡΗΣΕΙΣ** |
|  | ΤΕΥΔ | ΝΑΙ |  |
|  | Εξουσιοδότηση εκπροσώπησης | ΟΧΙ | Παρέστη αυτοπροσώπως |
|  | Πιστοποιητικό Επιμελητηρίου Ιωαννίνων | ΝΑΙ | Δεν απαιτείται στην παρούσα φάση του διαγωνισμού |
|  | Βεβαιώσεις έναρξης και μεταβολής εργασιών στην εφορία | ΝΑΙ | Δεν απαιτούνται στην παρούσα φάση του διαγωνισμού |
|  |  |  |  |
|  | **Β. ΤΕΧΝΙΚΗ ΠΡΟΣΦΟΡΑ** |  |  |
|  | Αίτηση υποβολής προσφοράς στο διαγωνισμό | ΝΑΙ |  |
|  | Δήλωση του διαγωνιζομένου ότι έχει λάβει γνώση των όρων της διακήρυξης και των τεχνικών προδιαγραφών και τους αποδέχεται χωρίς καμία επιφύλαξη. | ΝΑΙ |  |
|  | Αναλυτική δήλωση για τη συμμόρφωση ή απόκλιση των προσφερομένων ειδών με τις τεχνικές προδιαγραφές της διακήρυξης | ΝΑΙ | Δηλώνεται πλήρης συμμόρφωση |
|  | Υπεύθυνη Δήλωση του διαγωνιζομένου που να δηλώνεται το εργοστάσιο κατασκευής και ο τόπος εγκατάστασής του . | ΝΑΙ |  |
|  | **Εφόσον** μεσολαβούν για την παραγωγή του τελικού προϊόντος διάφορες φάσεις βιομηχανοποίησης θα δηλώνεται το κατά περίπτωση εργοστάσιο και ο τόπος εγκατάστασης. | ΟΧΙ | Δεν συντρέχει |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο επισυνάπτεται υπεύθυνη δήλωση του νομίμου εκπροσώπου του εργοστασίου στο οποίο θα κατασκευασθούν τα υλικά που θα αποδέχεται την εκτέλεση της προμήθειας σε περίπτωση κατακύρωσης στον διαγωνιζόμενο υπέρ του οποίου εκδίδει την υπεύθυνη δήλωση | ΟΧΙ | Δεν συντρέχει |
|  | Υπεύθυνη Δήλωση του διαγωνιζομένου για την προμήθεια ανταλλακτικών στο Δήμο και την αντιμετώπιση των αναγκών service για τουλάχιστον 10 έτη. | ΝΑΙ |  |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να συναφθεί και υπεύθυνη δήλωση του νομίμου εκπροσώπου του εργοστασίου κατασκευής στην οποία να δηλώνει ότι θα καλύψει τον Δήμο με ανταλλακτικά τουλάχιστον για 10 έτη ακόμα και απευθείας αν αυτί κριθεί σκόπιμο από το Δήμο | ΟΧΙ | Δεν συντρέχει |
|  | Πιστοποίηση προμηθευτή κατά ISO 9001 (Διαχείριση Ποιότητας) | ΝΑΙ |  |
|  | Πιστοποίηση προμηθευτή κατά ISO 14001 (Περιβαλλοντικής Διαχείρισης) | ΝΑΙ |  |
|  | Υπεύθυνη Δήλωση του διαγωνιζομένου για το χρόνο παράδοσης που με ποινή αποκλεισμού δεν μπορεί να είναι μεγαλύτερος των 60 ημερών και για τον παρεχόμενο χρόνο εγγύησης καλής ποιότητας τουλάχιστον 4 ετών | ΝΑΙ | Δηλώνεται χρόνος παράδοσης 45 ημερών και εγγύηση 5 ετών |
|  | **Εφόσον** ο διαγωνιζόμενος δεν κατασκευάζει το προσφερόμενο είδος μερικά ή ολικά σε δικό του εργοστάσιο πρέπει να συναφθεί και υπεύθυνη δήλωση του νομίμου εκπροσώπου του εργοστασίου κατασκευής στην οποία να δηλώνει ότι αποδέχεται την εκτέλεση της συγκεκριμένης προμήθειας σε περίπτωση κατακύρωσης της προμήθειας στον διαγωνιζόμενο μέσα στον αναφερόμενο στην προσφορά χρόνο παράδοσης και με την ανωτέρω εγγύηση καλής ποιότητας | ΟΧΙ | Δεν συντρέχει |
|  | Προσκόμιση εντελώς όμοιου δείγματος επί αποδείξει μέχρι 3 ημέρες πριν από την ημέρα διενέργειας του διαγωνισμού | ΝΑΙ |  |
|  | Ενδεικτικά προσπέκτους ή πίνακες με τα τεχνικά χαρακτηριστικά των δοχείων απορριμμάτων | ΝΑΙ |  |
|  | Πίνακας με το τεχνικό προσωπικό ή τεχνικούς φορείς, ιδίως τους υπευθύνους. | ΝΑΙ |  |
|  | Πίνακας με τον τεχνικό εξοπλισμό για την εξασφάλιση σωστής φόρτωσης του υλικού | ΝΑΙ |  |
|  | Δήλωση δέσμευσης ισχύος της προσφοράς για διάστημα 3 μηνών από την επόμενη της ημέρας του διαγωνισμού | ΝΑΙ | Δηλώνεται διάστημα 4 μηνών |

**Αποτελέσματα Αυτοψίας:**

Περαιτέρω, από την αυτοψία και την εξέταση των όμοιων δειγμάτων που προσκομίστηκαν από τους υποψήφιους προμηθευτές στο Δήμο Αρταίων και η οποία διενεργήθηκε από τα μέλη της επιτροπής την Τρίτη, 1 Νοεμβρίου 2017, προκειμένου να διαπιστωθούν και αξιολογηθούν πληρέστερα όλα τα λειτουργικά και τεχνικά στοιχεία των προσφερόμενων ειδών, διαπιστώθηκε ότι και τα δύο όμοια δείγματα της εταιρείας Χ.ΧΡΙΣΤΑΚΗΣ ΚΑΙ ΣΙΑ και του κ. Ιωσηφίδη Δημ. Θεοφάνη πληρούν τις προδιαγραφές της τεχνικής έκθεσης για τη συγκεκριμένη προμήθεια.

**Αποσφράγιση Οικονομικών Προσφορών:**

Κατά την κρίση της επιτροπής, σύμφωνα με την παρ. 4 του άρθρου 117 του ν.4412/2016 και την παρ. 3.1.2 της διακήρυξης του διαγωνισμού, κατόπιν της εξέτασης των δειγμάτων που κρίθηκε ικανοποιητική, εφόσον κατά τη συνεδρίαση προέκυψε πληρότητα όλων των δικαιολογητικών των υποψηφίων προμηθευτών κατά τον αριθμό τους, τον τύπο και των απαραίτητων στοιχείων και με δεδομένο ότι ο παρευρισκόμενος διαγωνιζόμενος δεν εξεδήλωσε διαφωνία επί των στοιχείων της προσφοράς του ανθυποψηφίου διαγωνιζομένου ή βούληση να προβεί σε οποιαδήποτε ένσταση επί της διαδικασίας ελέγχου και της αποδοχής της πληρότητας των δικαιολογητικών του από την επιτροπή, προέκυψε ότι ήταν εφικτή η αποσφράγιση και του υποφακέλου της ΟΙΚΟΝΟΜΙΚΗΣ ΠΡΟΣΦΟΡΑΣ των υποψήφιων προμηθευτών στην ίδια συνεδρίαση.

Η επιτροπή αποσφράγισε τους υποφακέλους των ΟΙΚΟΝΟΜΙΚΩΝ ΠΡΟΣΦΟΡΩΝ των δύο διαγωνιζομένων, μονόγραψε κάθε φύλο τους και διαπίστωσε ότι αυτές ήταν σύμφωνες με τα οριζόμενα στο άρθρο 95 του ν.4412/2016 και την παρ. 2.4.5 της Διακήρυξης, και ως εκ τούτου αμφότερες παραδεκτές και κατέγραψε τα στοιχεία τους τα οποία εμφανίζονται ως κατωτέρω:

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΥΠΟΨΗΦΙΟΣ ΠΡΟΜΗΘΕΥΤΗΣ** | **ΑΡΙΘΜΟΣ ΚΑΔΩΝ (ΤΕΜΑΧΙΑ)** | **ΤΙΜΗ ΜΟΝΑΔΑΣ ΧΩΡΙΣ ΦΠΑ** | **ΕΝΔΕΙΚΤΙΚΟ ΣΥΝΟΛΙΚΟ ΚΟΣΤΟΣ ΧΩΡΙΣ ΦΠΑ** | **ΓΕΝΙΚΟ ΣΥΝΟΛΟ ΜΕ ΦΠΑ** | **ΣΥΝΟΛΙΚΗ ΠΡΟΫΠΟΛΟΓ/ΣΑ ΑΞΙΑ ΔΙΑΚΗΡΥΞΗΣ ΔΗΜΟΥ ΑΡΤΑΙΩΝ ΜΕ ΦΠΑ** |
| 1. | **ΙΩΣΗΦΙΔΗΣ ΔΗΜ. ΘΕΟΦΑΝΗΣ** | **30 τεμ.** | **179,00 €** | **5.370,00 €** | **6.658,80 €** | **9.969,60 €** |
| 2. | **ΧΡΗΣΤΟΣ Γ. ΧΡΙΣΤΑΚΗΣ** | **30 τεμ.** | **260,00 Ε** | **7.800,00 €** | **9.672,00 €** |

Κατόπιν των ανωτέρω,

Η Επιτροπή διενέργειας διαγωνισμού και αξιολόγησης αποτελεσμάτων

προμηθειών του Δήμου (πλην Τεχνικής Υπηρεσίας) έτους 2017

λαμβάνοντας υπ’ όψη,

- τις ως άνω Προσφορές

- τα οριζόμενα στην με αρ. πρωτ. 40354/20.10.2017 Διακήρυξη Συνοπτικού Διαγωνισμού του Δήμου Αρταίων για τη διενέργεια προμήθειας δοχείων απορριμμάτων

- τις διατάξεις του ν. 4412/2016

**ΓΝΩΜΟΔΟΤΕΙ ΟΜΟΦΩΝΑ**

**Υπέρ της ανάδειξης του υποψηφίου προμηθευτή κ. Ιωσηφίδη Δημ. Θεοφάνη (Βιοτεχνία Επεξεργασίας - Εμπορίας Μετάλλων - Β.Ε.Ε.Μ.), με την αρ. πρωτ. 41607/31.10.2017 προσφορά, ως προσωρινού αναδόχου του συνοπτικού μειοδοτικού διαγωνισμού με σφραγισμένες προσφορές για την Προμήθεια Δοχείων Απορριμμάτων, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (χαμηλότερη τιμή), συνολικής προϋπολογισθείσας αξίας 9.969,60 €, συμπεριλαμβανομένου του ΦΠΑ, βάσει της αρ. πρωτ. 40354/20.10.2017 Διακήρυξης του Δήμου Αρταίων, λόγω χαμηλότερης τιμής της προσφοράς του με ύψος ποσού τις 6.658,80 €, που κρίθηκε παραδεκτή και βρίσκεται εντός προϋπολογισμού της σχετικής διακήρυξης.**

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και τα από 01-11-2017 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 01-11-2017 πρακτικό της επιτροπής διαγωνισμού σύμφωνα με το οποίο αναδεικνύεται ο κ. Ιωσηφίδης Δημ. Θεοφάνης (Βιοτεχνία Επεξεργασίας - Εμπορίας Μετάλλων - Β.Ε.Ε.Μ.), με την αρ. πρωτ. 41607/31.10.2017 προσφορά, ως προσωρινός ανάδοχος του συνοπτικού μειοδοτικού διαγωνισμού με σφραγισμένες προσφορές για την Προμήθεια Δοχείων Απορριμμάτων, με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (χαμηλότερη τιμή), συνολικής προϋπολογισθείσας αξίας 9.969,60 €, συμπεριλαμβανομένου του ΦΠΑ, βάσει της αρ. πρωτ. 40354/20.10.2017 Διακήρυξης του Δήμου Αρταίων, λόγω χαμηλότερης τιμής της προσφοράς του με ύψος ποσού τις 6.658,80 €, που κρίθηκε παραδεκτή και βρίσκεται εντός προϋπολογισμού της σχετικής διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 584 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*